Málaga lennujaam
Málaga lennujaam (IATA: AGP, ICAO: LEMG), ametlikult Málaga-Costa del Soli lennujaam, on rahvusvaheline lennujaam Málagas Hispaanias. Lennujaam on Hispaania liiklustiheduselt neljas lennuväli, sellest suurema liiklustihedusega lennujaamad riigis on Madridi Bajarase lennujaam, Barcelona El Prat ja Palma de Mallorca lennujaam. Lennujaama läbis 2017. aastal 18,6 miljonit reisijat ja 2018. aastal oli reisijaid üle 19 miljoni. Lennujaamast saab lennata rohkem kui 60 riiki. See on Air Europa, Norwegiani, SASi, Ryanairi ja Vuelingu kodulennujaam. Málaga lennujaamal on kolm terminali ja kaks lennurada.